Diari Oficial de la Generalitat Valenciana


Sumari del DOGV 6471, del 02-03-2011 (2011/2244)

RESOLUCIÓ de 14 de febrer de 2011, del Rectorat de la Universitat de València, per mitjà de la qual es convoquen proves selectives d'accés al grup C, subgrup C2, pel torn lliure, sector d'administració especial, escala auxiliar bàsica d'arxius i biblioteques, d'aquesta Universitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6471

Data del DOGV
:   02-03-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/2244


Data del document
:   14-02-2011

Organisme emissor
:   Universitat de València

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 14 de febrer de 2011, del Rectorat de la Universitat de València, per mitjà de la qual es convoquen proves selectives d'accés al grup C, subgrup C2, pel torn lliure, sector d'administració especial, escala auxiliar bàsica d'arxius i biblioteques, d'aquesta Universitat. [2011/2244]
Aquest Rectorat, fent ús de les competències que li atribueix l'article 20, en relació amb el 2.2 de la Llei Orgànica 6/2001, de 21 de desembre, d'Universitats modificada per la Llei 4/2007, de 12 d'abril, i d'acord amb el que estableix l'article 190 dels Estatuts de la Universitat de València, acorda convocar proves selectives d'accés al grup C, subgrup C2, pel torn lliure, sector d'administració especial, escala auxiliar bàsica d'arxius i biblioteques de la Universitat de València, d'acord amb les següents
Bases de la convocatòria
1. Normes generals
1.1. Aquesta convocatòria té com a objecte la selecció de personal per a cobrir 40 llocs vacants del grup C, subgrup C2, pel torn lliure, sector d'administració especial, escala auxiliar bàsica d'arxius i biblioteques, mitjançant el sistema de concurs-oposició.
1.2. Es convoca també un torn de discapacitats. Per a aquest torn es reservaran un total de tres vacants. Els llocs que no s'ocupen per aquest torn s'acumularan en el torn general. Les persones aspirants només podran participar o en el torn de discapacitats o en el torn general.
1.3. D'acord amb el que estableix l'article 73 de la Llei Orgànica 6/2001, de 21 de desembre, d'Universitats, la realització d'aquestes proves selectives s'ha d'ajustar al que estableix la legislació vigent per a la funció pública de la Generalitat Valenciana, la normativa específica universitària recollida en la Llei Orgànica d'Universitats, els Estatuts de la Universitat de València, i les normes que estableix aquesta convocatòria.
1.4. El procés selectiu estarà format per un concurs oposició amb un curs selectiu en pràctiques. Les proves, valoracions i puntuacions figuren en l'annex I. El temari que ha de regir aquestes proves figura en l'annex II.
1.5. L'adjudicació de les places a les persones aspirants que aproven aquest procés selectiu s'efectuarà d'acord amb la puntuació que obtinguen en el concurs oposició a la qual se sumarà la puntuació obtinguda en el curs selectiu en pràctiques.
1.6. D'acord amb el que preveu l'article 75.2 de la Llei Orgànica 6/2001, de 21 de desembre, d'Universitats, aquesta convocatòria es publicarà en el Diari Oficial de la Comunitat Valenciana (DOCV) i en el Butlletí Oficial de l'Estat (BOE). Aquesta última publicació és la que es prendrà com a referència per als efectes del còmput de terminis per a la presentació de sol·licituds. La resta de resolucions administratives derivades d'aquesta convocatòria es publicaran únicament en el Diari Oficial de la Comunitat Valenciana (DOCV).
2. Requisits de les persones aspirants
2.1. Per a ser admeses en la realització d'aquestes proves, les persones aspirants hauran de reunir els requisits següents:
2.1.1. Tenir la nacionalitat espanyola o la d'algun dels altres estats membres de la Unió Europea, o la d'algun estat on s'aplique la lliure circulació de treballadors en virtut de tractats internacionals establerts per la Unió Europea i ratificats per Espanya, en els termes en què es troba definida en el tractat constitutiu de la Unió Europea, d'acord amb el que disposa l'article 57 de la Llei 7/2007, de 12 d'abril, de l'Estatut Bàsic de l'Empleat Públic.
Igualment podran participar-hi els familiars (cònjuges, ascendents o descendents) dels treballadors i treballadores esmentats que complisquen els requisits establerts en la Llei 17/1993, de 23 de desembre, modificada per la Llei 55/1999, de 29 de desembre, i pel Reial Decret 800/1995, de 19 de maig.
2.1.2. Haver complert setze anys i no haver arribat a l'edat de jubilació.
2.1.3. Posseir almenys el títol de graduat en educació secundària obligatòria, o titulació equivalent (si n'hi ha), o estar en condicions d'obtenir-la abans que s'acabe el termini de presentació de sol·licituds.
En el cas de titulacions obtingudes a l'estranger s'haurà d'estar en possessió de la credencial que n'acredita l'homologació.
2.1.4. Posseir la capacitat física i psíquica necessària per a exercir les funcions corresponents.
2.1.5. No trobar-se inhabilitat penalment per a l'exercici de funcions públiques.
2.1.6. No haver estat separat o separada, mitjançant expedient disciplinari, d'alguna administració o ocupació públiques. En el cas de ser nacional d'un altre estat, haurà d'acreditar no trobar-se inhabilitat/da o en situació equivalent, ni trobar-se sotmès o sotmesa a sanció disciplinària o equivalent al seu estat, que li impedisca l'accés a la funció pública al seu estat.
2.1.7. Per a participar en el torn de discapacitats es requereix, a més:
a) Posseir un grau de discapacitat igual o superior al 33%. Hauran d'aportar el certificat del grau de discapacitat efectuat per l'òrgan competent.
b) Manifestar-ho expressament en la sol·licitud.
2.2. Les condicions per a l'admissió a aquestes proves, recollides en l'apartat 2.1, hauran de reunir-se en el moment d'acabar-se el termini de presentació de sol·licituds i mantenir-se durant tot el procés selectiu, fins al moment de la presa de possessió.
2.3. En el moment de presentar la sol·licitud, només s'exigirà una declaració expressa i formal que es reuneixen els requisits establerts en els subapartats 2.1.1 al 2.1.6 d'aquesta convocatòria, els quals s'hauran d'acreditar posteriorment en cas de superar aquestes proves.
3. Sol·licituds
3.1. Les persones interessades disposaran d'un formulari per a emplenar la sol·licitud en suport informàtic. Aquest formulari es trobarà en la pàgina web del Servei de Recursos Humans (PAS), que té l'adreça següent: .
3.1.1. En el formulari han de constar les dades personals, les dades de la convocatòria, i el torn pel qual desitja accedir (torn lliure o torn de discapacitats), titulació acadèmica, etc.
Igualment caldrà especificar-hi dades relatives als coneixements de valencià o dels idiomes comunitaris que poden valorar-se en la fase de concurs. Per a emplenar aquesta part hauran de consultar l'annex VI i l'annex VI (bis).
3.1.2. Una vegada emplenat el formulari de sol·licitud, caldrà fer clic en el botó «Enviar» situat al final del formulari. L'aplicació mostrarà una nova pantalla on s'indicarà si la sol·licitud ha estat donada d'alta, la data i l'hora, i també l'identificador (empremta), o bé si hi ha hagut algun error en l'enviament. En aquest últim cas caldrà enviar-la de nou. A continuació, si es fa clic en el botó «Generar document» es podrà visualitzar el formulari enviat en format PDF (necessitarà tenir instal·lat el programa Adobe Reader) i imprimir les tres còpies que es necessiten per a presentar la sol·licitud degudament identificada a la part superior dreta.
En el cas de no poder imprimir les tres còpies de la sol·licitud, o si en necessita de noves, haurà d'anotar l'identificador o empremta mostrada en aquesta pantalla. Quan desitge imprimir-lo (bé en el mateix ordinador o en qualsevol altre) haurà d'accedir al mateix enllaç utilitzat per a emplenar la instància i introduir el número d'identificador o empremta en la casella situada en la part superior dreta.
L'aplicació retornarà un document en format PDF, que constarà de les tres còpies de la sol·licitud.
3.1.3. També podran presentar una sol·licitud elaborada per la persona aspirant, que ha de recollir almenys les dades mínimes establertes en l'annex IV.
3.1.4. La Universitat habilitarà ordinadors al Servei de Recursos Humans PAS, avinguda de Blasco Ibáñez, número 13, de València, per donar servei a les persones que no pugen emplenar el formulari en el seu ordinador.
3.2. Independentment de l'opció triada per a emplenar la sol·licitud, aquesta es presentarà en triple versió: una per a l'entitat bancària, una per a la Universitat i una per a la persona interessada. Les sol·licituds s'adreçaran al Rectorat de la Universitat de València.
Les diferents formes de presentació de sol·licituds s'expliquen en la base 3.4.
3.3. El termini de presentació de sol·licituds serà de 20 dies hàbils, comptadors a partir de l'endemà de la publicació d'aquesta convocatòria en el Butlletí Oficial de l'Estat (BOE). Els dissabtes es consideraran hàbils a l'efecte del còmput del termini. La publicació de la convocatòria en el Diari Oficial de la Comunitat Valenciana tindrà només caràcter informatiu.
3.4. Presentació de sol·licituds
3.4.1. Les sol·licituds es podran presentar
a) Al registre d'entrada de la Universitat de València, que es troba obert al públic de dilluns a divendres (horari: de 09.00 a 14.00 hores i de 16.00 a 18.00 hores).
b) Al registre de qualsevol altra administració pública, o les oficines de correus, en la forma que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
c) A l'oficina del Banco Santander Central Hispano, Oficina Universitària (situada a la facultat de Psicologia, aulari I de la Universitat de València). A qui efectue el pagament dels drets d'examen a l'oficina esmentada, en abonar les taxes, l'entitat bancària segellarà els tres exemplars de la sol·licitud i, amb aquest acte, es considerarà presentada la sol·licitud.
Quan les sol·licituds es presenten en dissabte, caldrà fer-ho per algun dels altres mitjans previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú.
3.4.2. De conformitat amb l'apartat b) de l'article 38 de la Llei de Règim Jurídic de les Administracions Públiques i del Procediment Administratiu Comú, no tindran la consideració d'oficines de registre les d'altres universitats diferents de la que convoca.
3.4.3. Qui estiga exempt d'abonar els drets d'examen ha de presentar la sol·licitud obligatòriament pels procediments establerts en els apartats a) o b) de la base 3.4.1.
3.4.4. Qui presente les sol·licituds a les oficines de correus ha de seguir el procediment establert en l'article 205.3 del reglament dels serveis de correus: la sol·licitud es presentarà en sobre obert perquè l'empleat segelle la sol·licitud, i haurà de figurar-hi amb claredat el nom de l'oficina i la data. Si no es fa d'aquesta manera, es considerarà presentada en la data d'entrada al Registre General d'aquesta Universitat.
3.4.5. Qui abone els drets d'examen mitjançant transferència bancària en un altre banc o en una oficina del Banco Santander Central Hispano diferent de l'especificada en la base 3.4.1.c, ha de presentar la sol·licitud obligatòriament pels procediments establerts en els apartats a) i b) de la base 3.4.1.
3.5. Cal adjuntar a la sol·licitud la documentació següent:
3.5.1. Una fotocòpia del document nacional d'identitat. Les persones aspirants que no posseïsquen la nacionalitat espanyola i tinguen dret a participar en aquestes proves han de presentar una fotocòpia del document que n'acredite la nacionalitat.
3.5.2. Resguard original de l'ingrés dels drets d'examen.
3.6. Els drets d'examen seran de 12 euros, que s'ingressaran en el compte corrent «Drets d'examen. Universitat de València», número 1229.4137.92.1587377638 del Banco Santander Central Hispano Oficina Universitària, a l'avinguda de Blasco Ibáñez, número 21 (Facultat de Psicologia, aulari I) de València, o a través de transferència al compte esmentat.
Si el pagament s'efectua per transferència, la sol·licitud ha de presentar-se al registre d'una administració pública o a l'oficina de correus.
La falta d'abonament de la quantitat indicada com a drets d'examen en el període de presentació de sol·licituds es considerarà incompliment insubsanable i determinarà la inadmissió a les proves de la persona aspirant.
3.7. D'acord amb el que estableixen les normes d'execució pressupostària per a l'any 2011 d'aquesta Universitat, estan exemptes del pagament dels drets d'examen:
3.7.1. Les persones aspirants amb una discapacitat igual o superior al 33%.
3.7.2. Les persones aspirants que es troben en situació de demanda d'ocupació almenys durant el termini d'un mes abans de la data de la publicació de la convocatòria d'aquestes proves selectives. Per a gaudir de l'exempció serà requisit que no hagen rebutjat, dins el termini de què es tracta, cap oferta d'ocupació adequada ni s'hagen negat a participar, tret de causa justificada, en accions de promoció, formació o reconversió professional.
Aquests persones hauran de presentar els certificats corresponents que acrediten la condició de discapacitat (mitjançant certificat de la Conselleria de Benestar Social o de l'òrgan competent) o la condició de desocupat (mitjançant certificat del SERVEF), i ho faran constar expressament en l'apartat corresponent de la sol·licitud.
3.8. Les persones aspirants amb discapacitat que desitgen sol·licitar mesures d'adaptació han d'indicar-ho expressament en l'imprès de sol·licitud. En l'annex V figura la llista de mesures d'adaptació possibles. Han de presentar, junt amb la sol·licitud, la fotocòpia del certificat del grau de discapacitat i el dictamen tècnic facultatiu expedit per l'òrgan competent.
3.9. Els errors que s'hi puguen advertir es corregiran en qualsevol moment, d'ofici o a instància de la persona interessada.
4. Admissió de les persones aspirants
4.1. Una vegada finalitzat el termini de presentació de sol·licituds, després de verificar el compliment de tots els requisits de participació assenyalats en aquesta convocatòria i també el pagament dels drets d'examen, el rectorat dictarà una resolució que es publicarà al Diari Oficial de la Comunitat Valenciana (DOCV) i que contindrà la llista provisional d'admesos i exclosos de la participació en les proves.
4.2. A partir de l'endemà de la publicació de la llista provisional d'admesos i exclosos, comença un termini de 10 dies hàbils perquè es puguen formular al·legacions o esmenar els defectes que hagen motivat l'exclusió, d'acord amb el que estableix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En tot cas, per tal d'evitar errors i possibilitar l'esmena dins del termini i en la forma oportuna, les persones aspirants comprovaran fefaentment no sols que no figuren en la relació d'exclosos, sinó, a més, que els seus noms consten correctament en la relació d'admesos corresponent.
Les persones aspirants que dins del termini assenyalat no esmenen els defectes detectats o no al·leguen les omissions seran definitivament exclosos de la participació en les proves.
4.3. Una vegada finalitzat el termini de reclamacions i d'al·legacions i esmenats els defectes, es dictarà una nova resolució que contindrà la llista definitiva d'admesos i exclosos, la data, el lloc i l'hora de la realització del primer exercici. Aquesta resolució es publicarà al Diari Oficial de la Comunitat Valenciana.
4.4. Seran causes d'exclusió, a més de les que s'indiquen en altres apartats d'aquestes bases:
- L'omissió de la firma en la sol·licitud.
- No presentar la fotocòpia del DNI.
5. Desenvolupament de les proves selectives
5.1. Els exercicis tindran lloc a les dependències de la Universitat de València. El primer exercici es realitzarà al lloc, la data i l'hora que s'establisca en la resolució del Rectorat de la Universitat en què s'aprove la llista definitiva d'admesos i exclosos de les proves objecte d'aquesta convocatòria.
5.2. En cas que algun dels exercicis es realitze en diverses sessions, l'ordre d'actuació de les persones opositores s'establirà per sorteig.
5.3. En cada exercici els i les aspirants han d'acreditar la identitat exclusivament mitjançant la presentació del DNI, del passaport o del permís de conduir, juntament amb l'exemplar per a la persona interessada de l'imprès de sol·licitud d'admissió a les proves.
L'incompliment d'aquest requisit per part d'alguna persona aspirant en determinarà l'exclusió de la realització de les proves.
Les còpies o fotocòpies d'aquests documents no seran vàlides en cap cas.
5.4. Les persones aspirants seran convocades per a cada exercici en crida única, i seran excloses de les proves les qui no hi compareguen. Perdran el dret quan es presenten als llocs de realització de les proves una vegada començades, o no hi assistisquen, encara que siga per causa justificada.
Les persones membres del tribunal i el personal col·laborador no permetran l'accés a les sales on es realitzen els exercicis als qui no complisquen els requisits anteriors ni a qui hi comparega després d'haver acabat la crida dels aspirants convocats.
5.5. Si en qualsevol moment del procés arriba a coneixement del tribunal que alguna de les persones aspirants no posseeix la totalitat dels requisits exigits, ha d'exigir-li'n l'acreditació. Si els requisits en qüestió no s'acrediten en el termini de 10 dies hàbils després de la notificació del requeriment, el tribunal proposarà l'exclusió de la persona aspirant, amb la indicació de les inexactituds o falsedats formulades, a l'òrgan convocant, el qual, després de fer les verificacions oportunes, dictarà una resolució motivada que exclourà la persona aspirant de les proves selectives.
6. Informació i actuacions del tribunal
6.1. Tota la informació que calga comunicar a les persones aspirants, les llistes d'aprovats de cada exercici, la valoració dels mèrits i qualsevol altre anunci que el tribunal considere pertinent, es publicarà al tauler d'anuncis del Servei de Recursos Humans (PAS) i a la pàgina web d'aquest servei, l'adreça de la qual és .
6.2. En acabar totes les proves, i una vegada valorats els mèrits que integren el concurs-oposició, el tribunal elaborarà dues llistes, una correspondrà al torn d'accés lliure i l'altra al torn de discapacitats, ordenades per puntuació de major a menor, i que s'interrompran quan el nombre d'aprovats coincidisca amb el nombre de llocs convocats en cada torn.
Aquestes relacions constituiran les llistes definitives d'aprovats que donaran dret a participar en el curs selectiu de pràctiques.
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició. Si persisteix l'empat, es dirimirà per la major puntuació obtinguda en els diferents apartats del barem del concurs, pel mateix ordre en què hi figuren. En cas de persistir l'empat, es dirimirà per sorteig.
6.3. En acabar el curs selectiu, la puntuació obtinguda se sumarà a la del concurs oposició. Amb aquest resultat es reordenarà la llista dels qui han superat les proves selectives per establir la llista definitiva d'aprovats.
Els casos d'empat que es produïsquen es dirimiran de la manera següent: caldrà ajustar-se, en primer lloc, a la puntuació obtinguda en el concurs oposició. Si persisteix l'empat, es dirimirà per sorteig.
6.4. Una vegada finalitzat tot el procés selectiu es publicarà al Diari Oficial de la Comunitat Valenciana, per una resolució del rectorat, la llista definitiva de persones aprovades, per ordre de puntuació.
7. Coneixements de valencià
7.1. Les persones que aproven els exercicis selectius han d'acreditar el nivell elemental de coneixement de valencià, amb certificats, diplomes o títols expedits o homologats pel Servei de Política Lingüística d'aquesta Universitat.
7.2. Les que no complisquen el requisit anterior es comprometran a realitzar els cursos de formació i perfeccionament oportuns que s'organitzen per a aquest efecte per adquirir el nivell elemental de coneixement de la llengua en el termini d'un any des de la presa de possessió o en el temps que permeta la programació del Servei de Política Lingüística.
8. Presentació de documents
8.1. En el termini de 20 dies hàbils, comptadors des de l'endemà de la publicació en el Diari Oficial de la Comunitat Valenciana de la llista d'aprovats, les persones aspirants han de presentar al Servei de Recursos Humans (PAS) de la Universitat la documentació següent:
8.1.1. Certificat de naixement expedit pel registre civil corresponent, o fotocòpia del DNI.
8.1.2. Fotocòpia compulsada dels títols acadèmics exigits en aquesta convocatòria.
8.1.3. Declaració de no haver estat separat o separada mitjançant expedient disciplinari d'alguna administració o càrrec públic, i també de no trobar-se inhabilitat penalment per a l'exercici de les funcions públiques. Les persones aspirants nacionals d'altres estats han de presentar una declaració de no trobar-se sotmesos o sotmesas a cap sanció disciplinària o condemna penal que els impedisca l'accés a la funció pública al seu estat.
8.1.4. Certificat mèdic acreditatiu de posseir la capacitat física i psíquica necessària per a l'exercici de les funcions del lloc de treball ofert. A aquest efecte, els reconeixements es realitzaran a través dels serveis mèdics de la Universitat de València.
8.1.5. Les persones aspirants amb alguna discapacitat han d'aportar un certificat de l'òrgan competent de la comunitat autònoma sobre la capacitat per a portar a terme les tasques que corresponguen al lloc de treball objecte d'aquesta convocatòria.
8.2. Les qui, tenint la condició de funcionari o funcionària de carrera o personal laboral fix d'aquesta Universitat, hagen pres part en aquestes proves, queden exempts de justificar documentalment les condicions generals que ja hagen acreditat mitjançant nomenaments anteriors, encara que han d'acreditar-ne la resta.
8.3. No presentar la documentació dins del termini indicat (excepte en els casos de força major) o la falsedat en els documents presentats, comportaran la invalidesa de les actuacions de la persona aspirant i, respecte d'aquesta, la nul·litat subsegüent dels actes del tribunal, sense perjudici de les responsabilitats en què haja pogut incórrer.
9. Nomenament de funcionaris o funcionaries
Una vegada transcorregut el termini de presentació i la verificació de la documentació presentada, el rector dictarà una resolució, que es publicarà al Diari Oficial de la Comunitat Valenciana, en la qual es nomenaran funcionaris o funcionàries de carrera els qui hagen aprovat els exercicis selectius.
10. Tribunal
10.1. L'estructura del tribunal qualificador de les proves s'ha d'ajustar al que ha estat aprovat per l'Acord del Consell de Govern de la Universitat (ACGUV 182/2007), de 31 d'octubre de 2007, Composició dels tribunals de les proves selectives per a l'accés a les diferents escales del personal d'administració i serveis d'aquesta Universitat, que figura en l'annex III d'aquesta convocatòria.
El nom de les persones que l'integren es farà públic en la mateixa resolució de publicació de la llista definitiva d'admesos i exclosos.
D'acord amb l'article 14 de la Constitució Espanyola, el tribunal vetllarà pel compliment del principi d'igualtat d'oportunitats entre ambdós sexes.
10.2. La composició del tribunal ha d'ajustar-se al principi d'imparcialitat i professionalitat dels membres i tendirà, en la composició, a la paritat entre homes i dones, en compliment del que estableix l'article 53 de la Llei Orgànica 3/2007, de 22 de març, per a la igualtat efectiva d'homes i dones; l'article 60.1 de la Llei 7/2007, de 12 d'abril, de l'Estatut Bàsic de l'Empleat Públic, i l'acord del Consell de Govern de la Universitat de València, d'1 de desembre de 2009 (ACGUV 204/2009), pel qual s'aprova el primer Pla d'Igualtat de la Universitat de València.
10.3. El tribunal podrà nomenar persones col·laboradores, especialistes i ajudants, que estaran sempre sota la seua direcció i control directe.
10.4. Les persones membres del tribunal, així com les persones col·laboradores, especialistes i ajudants s'han d'abstenir de participar en les activitats del tribunal quan estiguen afectades per alguna de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o en el cas que hagen preparat aspirants que s'hagen presentat a proves selectives per al mateix cos i escala durant els cinc anys anteriors a la publicació d'aquesta convocatòria.
La presidència podrà sol·licitar, a les persones que són membres del tribunal, una declaració expressa de no trobar-se afectats per les circumstàncies previstes en els articles esmentats.
10.5. El tribunal es constituirà mitjançant la convocatòria de la presidència, amb l'assistència almenys de la majoria reglamentària de les persones que són membres, titulars o suplents. En aquesta sessió, el tribunal prendrà totes les decisions necessàries per a la realització correcta de les proves selectives.
En el procés selectiu, el tribunal resoldrà tots els dubtes que puguen sorgir sobre l'aplicació d'aquestes normes i decidirà què fer en els casos que no hi estiguen previstos.
El procediment d'actuació del tribunal s'ha d'ajustar en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
10.6. El tribunal adoptarà les mesures necessàries perquè les persones aspirants amb discapacitat tinguen les mateixes condicions per a la realització dels exercicis que la resta dels participants. Per a qui les sol·licite en la forma que indica la base 3.8, es faran les adaptacions que calga per temps i mitjans.
10.7. Per a les comunicacions i qualsevol problema que puga sorgir, el tribunal tindrà la seu al Rectorat de la Universitat de València.
10.8. Les persones membres del tribunal de les proves tindran la categoria que determine la legislació vigent per a aquests casos.
10.9. El tribunal no pot aprovar ni declarar en cap cas que ha aprovat els exercicis selectius un nombre de persones aspirants superior al nombre de llocs de la convocatòria. Qualsevol proposta d'aprovats que contravinga el que s'ha establert serà nul·la de ple dret.
10.10. La presidència del tribunal ha d'adoptar les mesures oportunes per a garantir que els exercicis de la fase d'oposició siguen corregits sense coneixement de la identitat de les persones aspirants en els exercicis que siga procedent.
11. Informació sobre les dades recollides
11.1. Les dades subministrades pels interessats podran quedar incorporades en un fitxer automatitzat que constitueix la base de dades de personal o la base de dades de borsa de treball, d'acord amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
11.2. El fitxer quedarà sota la responsabilitat de la Secretaria General de la UVEG, avinguda de Blasco Ibáñez, número 13, CP 46142, València.
11.3. La informació es processarà exclusivament per a la gestió de personal.
11.4 Les dades de caràcter personal seran tractades amb el grau de protecció que estableix el Reial Decret 1720/2007, de 21 de desembre, pel qual s'aprova el reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.
11.5. Les persones interessades podran exercir els drets d'accés, rectificació, cancel·lació i oposició, d'acord amb el que estableix la LOPD, al Servei de Recursos Humans (PAS) de la Universitat de València, avinguda de Blasco Ibáñez, número 13, nivell 1, CP 46299, València.
12. Recursos
Contra aquesta resolució, que exhaureix la via administrativa, es pot interposar un recurs de reposició en el termini d'un mes, comptador des de l'endemà de la seua publicació, davant el mateix òrgan que prenga la resolució, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos, comptadors des de l'endemà de la seua publicació al Diari Oficial de la Comunitat Valenciana (DOCV).
Contra els actes del tribunal es pot interposar un recurs d'alçada com preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.Els recursos contenciosos administratius que s'interposen contra aquesta convocatòria seran anunciats al Diari Oficial de la Comunitat Valenciana (DOCV), a l'efecte de citació als possibles interessats.
Valencia, 14 de febrero de 2011.- El rector, p. d. (DOCV 01.02.2011): El gerent: Joan E. Oltra i Vidal.
Annex I
Sistema de selecció
El procediment de selecció es realitzarà en tres fases: oposició, concurs i curs selectiu en pràctiques.
1. Fase d'oposició
Constarà d'un únic exercici obligatori i eliminatori. Consistirà en un qüestionari de cent preguntes amb quatre respostes alternatives, de les quals només una serà correcta. Les preguntes estaran relacionades amb el programa que figura en l'annex II d'aquesta convocatòria.
L'exercici es valorarà de 0 a 60 punts. Per a aprovar-lo caldrà obtenir-hi almenys 30 punts. Els errors es penalitzaran segons la fórmula següent:
On:
N = nota resultant
A = nombre d'encerts
E = nombre d'errors
n = nombre de preguntes
El tribunal fixarà amb antelació suficient el temps de realització de l'exercici.
En acabar l'exercici de la fase d'oposició i per als qui l'hagen aprovat, el tribunal obrirà un termini de deu dies hàbils per a la presentació de la documentació acreditativa per a la fase de concurs.
2. Fase de concurs
A la fase de concurs només es podran presentar les persones aspirants que hagen aprovat la fase d'oposició. Es valoraran els mèrits que hagen aportat les persones aspirants segons el barem que s'assenyala a continuació. Aquests mèrits els hauran de posseir-les en la data de publicació de la convocatòria en el Butlletí Oficial de l'Estat.
Els mèrits que es valoraran seran els següents:
a) Treball en l'administració. Es valorarà fins a un màxim de 32 punts el treball en qualsevol administració pública, en cossos o escales iguals o diferents dels cossos o escales de les activitats funcionals dels llocs de la convocatòria, en qualsevol tipus de relació jurídica (administrativa o laboral), a raó de:
· 0,30 punts per mes complet de serveis prestats en llocs de treball de la Universitat de València de la mateixa escala dels llocs de treball de la convocatòria, o en llocs laborals del grup E, en les mateixes funcions.
· 0,15 punts per mes complet de serveis prestats en llocs de treball diferents dels llocs indicats a l'apartat anterior que siguen de la Universitat de València.
· 0,075 punts per mes complet de serveis prestats en qualsevol lloc de treball de qualsevol universitat pública.
· 0,0375 punts per mes complet de serveis prestats en qualsevol lloc de treball d'una altra administració pública.
b) Formació. Es valoraran fins a un màxim de 8 punts els apartats següents:
b.1) Titulació acadèmica: la valoració màxima per aquest concepte serà de tres punts. Es valoraran les titulacions acadèmiques acreditades per les persones aspirants que siguen superiors a les que s'exigeixen per a accedir al grup a què pertanyen els llocs de la convocatòria, d'acord amb l'escala següent:
Batxillerat o equivalent : 1,5 punts
Diplomatura universitària o equivalent o superior: 3 punts.
b.2) Coneixements de valencià: la valoració màxima per aquest concepte serà de 3 punts. En aquest apartat es valoraran els cursos de coneixements de valencià, d'acord amb l'escala següent:
Grau elemental: 1 punt.
Grau mitjà: 2 punts.
Grau superior: 3 punts.
b.3) Idiomes comunitaris. La valoració màxima per aquest concepte serà de 2 punts. En aquest apartat es valoraran els cursos de coneixements dels idiomes comunitaris següents: anglès, francès, italià o alemany. Es puntuarà d'acord amb aquesta escala:
Per cada curs de l'Escola Oficial d'Idiomes, Centre d'Idiomes de la Universitat o equivalent: 0,20 punts.
A continuació s'elaboraran dues llistes d'aprovats en el concurs oposició, que s'elaboraran tal com estableix la base 6.2. de la convocatòria, i que determinarà la llista d'aprovats o aprovades en aquestes dues fases.
3. Curs selectiu en pràctiques
Els qui estiguen en aquesta llista de persones aprovades seran nomenats funcionaris o funcionàries en pràctiques.
Les persones que ja estiguen prestant serveis a la Universitat de València continuaran en els mateixos llocs de treball mentre dure el període de pràctiques. Les persones que procedisquen d'una altra administració pública o d'altres situacions se'ls assignarà un lloc provisional mentre dure el curs de pràctiques.
Les persones que formen part d'altres borses de treball de la Universitat de València, però de categories distintes a les categories dels llocs de la convocatòria, quedaran automàticament en situació de «Suspensió de crida» des del moment en què siguen nomenats funcionaris o funcionàries en pràctiques fins a la pressa de possessió com a funcionaris o funcionàries de carrera.
El curs selectiu tindrà una durada de 30 hores. Es nomenarà un coordinador o coordinadora del curs que, si escau, podrà impartir classes en algun dels apartats. El contingut del curs serà:
a) Informàtica pràctica, 15 hores.
b) Gestió relacionada amb les competències de les places, 15 hores.
El curs, en conjunt, tindrà una valoració de 6 punts. Per a aprovar-lo, cal obtenir una qualificació de 3 punts, com a mínim.
El curs s'ha de realitzar fora de l'horari de treball, tant els qui treballen en torn de matí com els qui ho fan en torn de vesprada.
El contingut del curs estarà orientat a l'adquisició de coneixements i habilitats relacionades amb el lloc de treball.
Resultat final del procés selectiu:
El resultat final del procés selectiu serà la suma de la puntuació obtinguda en la fase de concurs oposició més la puntuació obtinguda en el curs selectiu en pràctiques.
Amb aquest resultat es reordenarà la llista de les persones participants que hagen aprovat els exercicis selectius per establir la llista de persones aprovades.
Els casos d'empat que es produïsquen es dirimiran tal com estableix la base 6.3 de la convocatòria.
Aquesta llista serà rellevant pel que fa a la tria dels llocs de treball definitius.
Annex II
Temari
Temari específic
1. Biblioteques universitàries: concepte i funció. Situació actual de les biblioteques universitàries a Espanya: adaptació de les biblioteques a l'Espai Europeu d'Educació Superior. Els centres de recursos per a l'aprenentatge i la investigació (CRAI).
2. El Servei de Biblioteques i Documentació de la Universitat de València. Estructura, organització i funcions.
3. Serveis a l'usuari: atenció al públic, informació bibliogràfica, formació d'usuaris. La carta de serveis del Servei de Biblioteques i Documentació. Compromisos de gestió amb els usuaris.
4. La pàgina web del Servei de Biblioteques i Documentació: informació que conté.
5. La col·lecció bibliogràfica impresa de la Universitat de València. Els recursos electrònics: bases de dades, llibres i revistes electròniques.
6. El catàleg de la Universitat de València: funcionalitats i prestacions.
7. Gestió de la circulació: préstec, devolució, sancions, reserves, renovacions. Consulta en sala.
8. Nocions bàsiques sobre classificacions bibliogràfiques: Classificació Decimal Universal. Aplicació a l'ordenació de les col·leccions bibliogràfiques. Encapçalaments de matèries.
9. La cooperació entre biblioteques universitàries espanyoles. La xarxa de biblioteques universitàries REBIUN.
10. La Llei de Protecció de Dades d'Espanya. Aplicació a les biblioteques públiques universitàries: disposicions generals, principis de la protecció de dades, drets de les persones. Especialitats de la Llei de Propietat Intel·lectual en relació amb les biblioteques públiques.
Temari d'administració general
1. La Constitució espanyola de 1978. Estructura i contingut. El títol I de la Constitució: els drets fonamentals i les llibertats públiques. Els drets socials i econòmics i el seu paper en el sistema democràtic. Garantia i suspensió. La reforma constitucional. La Comunitat Valenciana: l'Estatut d'Autonomia. Les institucions autonòmiques valencianes.
2. Les universitats públiques. Concepte i règim jurídic. L'autonomia universitària. La Universitat de València: estatuts. Estructura, òrgans unipersonals i col·legiats. L'estatut de l'estudiant universitari: objecte, àmbit d'aplicació, drets i deures.
3. El personal d'administració i serveis de la Universitat de València. La Llei d'ordenació i gestió de la funció pública valenciana. Naixement i extinció de la relació de servei. Drets i deures. Codi ètic. Situacions administratives. Representació, negociació col·lectiva i participació institucional.
4. Polítiques públiques d'igualtat: el Pla d'Igualtat de la Universitat de València.
La Llei de Prevenció de Riscos Laborals i la seua aplicació a les administracions públiques. Polítiques públiques d'integració del personal amb discapacitat.
Temari d'Informàtica
1. Word 2003: crear, obrir i desar un document. Edició bàsica: seleccionar. Eliminar, desfer i refer. Copiar, tallar i enganxar. Buscar i reemplaçar. Format, caràcter i paràgraf. Disseny de pàgina. Imprimir.
2. Excel 2003: crear, obrir i desar un full de càlcul. Introducció de dades: tipus de dades. Format de les cel·les. Definir l'alçària de la fila i l'amplària de les columnes. Imprimir. Fórmules i funcions, gràfics, imatges.
3. Power Point 2003: crear, obrir i desar una presentació. Tipus de vistes. Treballar amb diapositives. Treballar amb textos, gràfics i taules. Animacions i transicions. Inserir so i vídeo.
4. Office 2003 i Internet: inserir hipervincles i navegar entre ells. Desar com a pàgina web. Incrustar i vincular.
5. Condicions d'accés als recursos electrònics a què està subscrita la Universitat de València. Requisits tècnics. Accés des de fora de la xarxa de la Universitat de València.
La normativa legal que empara el contingut d'aquests temes, serà la que es trobe en vigor en el moment de publicar la data de realització del primer exercici.
Annex III
Tribunal
Presidència: nomenada pel rector entre persones membres de la comunitat universitària del mateix grup o superior.
Vocals:
- Dos persones nomenades pel rector, del mateix grup d'administració i de la mateixa escala o superior.
- Una persona triada per sorteig entre els del mateix tipus d'administració i del mateix cos o escala, o superior.
- Una persona d'una altra administració pública del mateix grup d'administració i del mateix cos o escala, o superior.
Totes elles amb veu i amb vot.
La mateixa estructura per al tribunal suplent.
Annex IV
Sol·licitud d'admissió a les proves selectives d'accés al grup C (subgrup C2) d'administració especial, escala auxiliar bàsica d'arxius i biblioteques
La sol·licitud s'emplenarà en un formulari preparat per la Universitat en suport informàtic que es trobarà en la pàgina web de proves selectivas del Servei de Recursos Humans PAS, que té aquesta adreça: .
Les persones que no pugen utilitzar el seu ordinador podran presentar la sol·licitud amb els ordinadors instal·lats pel Servei de Recursos Humans PAS, avinguda de Blasco Ibáñez, número 13, de València.
També es podrà emplenar una sol·licitud elaborada per la persona concursant i que reculla almenys les dades mínimes establertes en aquest annex.
Dades que ha de recollir la sol·licitud d'admissió als exercicis selectius d'accés al grup c (subgrup c2) d'administració especial, escala auxiliar bàsica d'arxius i biblioteques
Dades personals
Nom, cognoms, NIF, sexe, data de naixement, nacionalitat.
Adreça: (carrer, número, porta, municipi, codi postal, província), telèfon i correu electrònic.
Dades de la convocatòria
Data del Butlletí Oficial de l'Estat, escala a la qual es presenta, grup i subgrup de titulació, sector.
Si es presenta pel torn lliure o pel torn de discapacitats.
Si té exempció de taxes, si se sol·liciten mesures d'adaptació i quines.
Dades de formació
Títol acadèmic de la persona concursant, idiomes comunitaris, valencià.
Caldrà declarar que són certes les dades que hi consten, que es reuneixen les condicions exigides per a l'ingrés en la funció pública i les assenyalades específicament en la convocatòria i que s'adquireix el compromís de provar documentalment totes les dades de la sol·licitud.
Caldrà justificar l'ingrés dels drets de participació en els exercicis selectius.
Igualment, caldrà signar la sol·licitud.
La sol·licitud es dirigirà al Rectorat de la Universitat de València.
Annex V
Mesures d'adaptació
Les mesures d'adaptació que poden sol·licitar les persones discapacitades són les següents:
1. Eliminació de barreres arquitectòniques i taula adaptada a la cadira de rodes.
2. Ampliació de la durada de l'exercici.
3. Augment de l'amplitud dels caràcters de l'examen per dificultat de visió.
4. Necessitat d'intèrpret per causa de sordesa.
5. Sistema braille d'escriptura.
6. Altres. Si l'adaptació requerida no figura entre les previstes, indiqueu-ho en un full complementari.
Annex VI
A) Llista de valors de valencià
La llista de valors que es poden fer servir per al concurs de mèrits en l'apartat de valencià en la sol·licitud de participació en les proves, és la següent:
- Elemental
- Mitjà
- Superior
Només es reconeixeran els certificats expedits per la Junta Qualificadora de Coneixements del Valencià, els certificats del Servei de Política Lingüística de la Universitat de València o els que haja homologat aquest servei.
B) La llista de valors que es poden fer servir per al concurs de mèrits en l'apartat d'idioma comunitari en la sol·licitud de participació en les proves, és la següent:
- Primer curs, nivell bàsic.
- Segon curs, nivell bàsic.
- Certificat de nivell bàsic.
- Primer curs, nivell intermedi.
- Segon curs, nivell intermedi.
- Certificat de nivell intermedi.
- Primer curs, nivell avançat.
- Segon curs, nivell avançat.
- Certificat de nivell avançat.
- C1.
- C2.
Aquesta llista de valors mostra els cursos aprovats per l'últim decret (RD 1629/2006), que és aplicable oficialment a les Escoles Oficials d'Idiomes (EOI):
Si es té una certificació o curs distint dels valors que es mostren en la llista (que corresponen als del Reial Decret 1629/2006), caldrà seleccionar l'equivalent. Per exemple: si es posseeix el First Certificate in English (FCE), caldrà seleccionar el «Certificat de nivell avançat», que és el valor que es mostra en la mateixa columna (B2), per a la fila del RD 1629/2006 que serveix de referència.
Per a cada idioma que es presentarà com a mèrit caldrà triar un dels valors esmentats, d'acord amb el quadre orientatiu que es mostra en l'annex VI (bis), a continuació.
Només es reconeixeran els cursos o certificats d'idiomes comunitaris oficials.
Annex VI (bis)
Certificacions de coneixements d'idiomes adaptades al Marc Comú de Referència Europeu

Equivalències entre els ensenyaments que regula el Reial Decret 967/1988, de 2 de setembre, i els que regulen els Reials Decrets 944/2003 i 1629/2006, de 29 de desembre.

Equivalències adaptades al Centre d'Idiomes de la Universitat de València

Anexo VI (bis)
Certificaciones de conocimientos de idiomas adaptadas al Marco Común de Referencia Europeo

Equivalencias entre las enseñanzas reguladas por el Real Decreto 967/1988, de 2 de septiembre, y las reguladas por los Reales Decretos 944/2003 y 1629/2006, de 29 de diciembre.

Equivalencias adoptadas en el Centro de Idiomas de la Universitat de València.
